Pada tahun 70-an, saya dilatih selama 2 tahun di China
untuk menjadi seorang ahli gimnastik.
Semasa saya berada di gred satu,
pihak kerajaan mahu memindahkan saya ke sekolah atlet,
semua perbelanjaan dibayar.
Tapi, mak saya kata, "Tidak".
Ibu bapa saya mahu saya menjadi
seorang jurutera seperti mereka.
Setelah melalui Revolusi Kebudayaan,
mereka percaya hanya ada satu cara untuk mendapat kegembiraan:
sebuah kerja yang selamat dan bergaji lumayan.
Ia tidak penting sama ada saya suka kerja itu atau tidak.
Tapi, impian saya adalah untuk menjadi seorang penyanyi opera Cina.
Itu saya memainkan piano khayalan.
Penyanyi opera mesti mula berlatih sejak kecil
untuk belajar akrobatik.
Jadi, saya mencuba semua cara untuk pergi ke sekolah opera.
Saya juga menulis kepada pengetua sekolah
dan juruacara sebuah rancangan radio.
Tapi, tiada orang dewasa yang suka idea ini.
Tiada orang dewasa percaya bahawa saya serius.
Hanya kawan-kawan saya yang sokong saya, tapi mereka ialah kanak-kanak,
tidak berupaya seperti saya.
Jadi, pada usia 15, saya tahu bahawa saya sudah terlalu tua untuk dilatih.
Impian saya tidak akan menjadi kenyataan.
Saya takut bahawa sepanjang hidup saya,
saya hanya boleh mengharapkan
kegembiraan kelas kedua.
Itu sangat tidak adil.
Jadi, saya bertekad untuk mencari jalan lain.
Tiada orang yang boleh mengajar saya? Tak apa.
Saya beralih kepada buku.
Saya memuaskan keinginan terhadap nasihat ibu bapa
daripada buku ini oleh sekumpulan penulis dan ahli muzik. ["Surat-menyurat dalam Keluarga Fou Lei"]
Saya menemui model peranan saya: Seorang wanita yang berdikari,
apabila tradisi Confucius memerlukan kepatuhan. ["Jane Eyre"]
Saya belajar menjadi cekap daripada buku ini. ["Lebih Murah Melalui Berdozen"]
Saya bersemangat untuk belajar di luar negara selepas membaca semua ini,
["Karya Lengkap Sanmao" (juga dikenali Echo Chan)], ["Pengajaran daripada Sejarah" oleh Nan Huaijin]
Saya datang ke A.S pada tahun 1995.
Jadi, apakah buku yang saya baca dahulu di sini?
Buku-buku yang dilarang di China, semestinya.
"Bumi yang Subur" adalah tentang kehidupan petani Cina.
Ia tidak sesuai untuk propaganda. Faham.
Kitab Bible adalah menarik, tapi ia pelik.
(Gelak ketawa)
Ia sebuah topik untuk hari yang lain.
Tapi, rukun kelima memberikan keinsafan kepada saya:
"Anda patut menghormati ibu bapa anda."
"Menghormati," saya kata. "Ia sangat berbeza
dan lebih baik daripada mematuhi."
Jadi, ia menjadi alat saya untuk bebas daripada
rasa bersalah terhadap ajaran Confucius
dan menjalinkan semula hubungan saya dengan ibu bapa saya.
Pertembungan kebudayaan baru juga menyebabkan saya memulakan
bacaan perbandingan.
Ia memberikan banyak wawasan.
Contohnya, saya mendapati peta ini tidak betul
kerana inilah yang dipelajari pelajar-pelajar China sejak kecil.
Saya tidak pernah terfikir,
China tidak semestinya berada di tengah-tengah dunia.
Sesebuah peta membawa pandangan seseorang.
Bacaan perbandingan bukan sesuatu yang baru.
Ia amalan yang standard dalam dunia akademik.
Terdapat juga bidang penyelidikan
seperti agama perbandingan dan kesusasteraan perbandingan.
Tindakan membanding dan membeza memberikan sarjana
pemahaman yang lebih lengkap tentang sesebuah topik.
Jadi, saya terfikir, jika bacaan perbandingan
berfungsi dalam penyelidikan, kenapa tidak lakukannya dalam kehidupan harian juga?
Jadi, saya mula membaca buku dalam pasangan.
Ia boleh tentang orang --
["Benjamin Franklin" oleh Walter Issacson], ["John Adams" oleh David McCullough] --
mereka yang terlibat dalam peristiwa yang sama,
atau kawan-kawan yang mempunyai pengalaman yang sama.
[Sejarah Peribadi" oleh Katherine Graham], [Curahan Salji: Warren Buffett dan Perniagaan Kehidupan" oleh Alice Schroeder]
Saya juga membandingkan kisah yang sama dalam genre yang berbeza -- (Gelak ketawa)
[Kitab Suci: Versi King James], [Biri-biri" oleh Chrisopher Moore] --
atau kisah yang serupa daripada kebudayaan yang berbeza,
seperti yang dilakukan Campbell dalam bukunya yang menakjubkan. ["Kuasa Mitos" oleh Joseph Campbell]
Contohnya, Christ dan Buddha
mengharungi 3 jenis godaan.
Bagi Christ, godaan tersebut
adalah dari segi ekonomi, politik dan rohaniah.
Bagi Buddha, kesemuanya dari segi psikologi:
nafsu, ketakutan dan tanggungjawab sosial. Menarik.
Jadi, jika anda tahu bahasa asing, adalah seronok
membaca buku kegemaran anda dalam 2 bahasa.
["Ajaran Chuang Tzu" oleh Thomas Merton], ["Tao: Pendekatan Saluran Air " oleh Alan Watts]
Daripada merisaukan isu terjemahan, saya mendapati bahawa saya banyak belajar.
Contohnya, melalui penterjemahan, saya sedar bahawa
secara harfiah, "kegembiraan" bermakna "cepat gembira" dalam bahasa Cina.
Secara harfiah, "pengantin perempuan" bermakna "ibu baru".
(Gelak ketawa)
Buku ialah pintu gerbang saya untuk berhubung dengan orang
pada masa dahulu dan masa kini.
Saya tahu, saya tidak akan rasa sunyi atau tidak berupaya lagi.
Mempunyai impian yang tidak tercapai bukannya apa-apa
berbanding dengan penderitaan orang lain.
Saya percaya bahawa impian menjadi kenyataan
bukan satu-satunya tujuan impian.
Tujuannya yang terpenting ialah,
tahu dari mana datangnya impian,
dari mana datangnya keghairahan, dari mana datangnya kegembiraan.
Sesebuah impian yang tidak tercapai boleh melakukannya untuk anda.
Sebab buku, saya berada di sini hari ini,
gembira, hidup saya bertujuan dan mempunyai kejelasan,
kebanyakan masanya.
Semoga buku sentiasa bersama anda.
Terima kasih.
(Tepukan)
Terima kasih. (Tepukan)